კვლევის დაგეგმვისა და ჩატარების მოკლე კურსი დოქტორანტებისათვის
2020-05-27 11:59 (Asia/Dubai)
ილიას სახელმწიფო უნივერსიტეტის საერთაშორისო სადოქტორო სკოლა დოქტორანტებს კვლევის დაგეგმვისა და ჩატარების მოკლე კურსს სთავაზობს. კურსის მონაწილეები ინტერაქციულად შეისწავლიან კვლევის დაგეგმვისა და განხორციელების 4 ეტაპს: I –
სამეცნიერო კვლევის სისტემური მეთოდებისა და მიდგომების მიმოხილვა, ლიტერატურის მიმოხილვა და კვლევის შეკითხვის დასმა, II –კვლევის მეთოდის შერჩევა, კაუზალური და კორელაციური დიზაინი, კონტროლირებული ექსპერიმენტები, III –მონაცემების დამუშავება, მონაცემთა ანალიზის მიდგომები და მეთოდები, IV –შედეგების განხილვა და ანალიზი.
ოთხნაწილიანი კურსის პირველ და მესამე ნაწილს გაუძღვება პროფესორი ერეკლე მაღრაძე, ხოლო მეორე და მეოთხე ნაწილს – პროფესორი ნინო ჯავახიშვილი (იხილეთ მოკლე ბიოგრაფიები). თითო თემას დაეთმობა ერთი კვირა, ყოველ კვირას იქნება შეხვედრა პროფესორთან, დამოუკიდებელი მუშაობა დავალებებზე და პრეზენტაცია (პპტ ფაილის დახმარებით).
კურსის დაწყებამდე სტუდენტებს მიეწოდებათ საკითხავი მასალა, რომელიც პროფესორთან შეხვედრისათვის მათ უკვე წაკითხული უნდა ჰქონდეთ, რათა პროფესორთან შეხვედრის დრო გამოიყენონ მასალისა და საკითხების სიღრმისეული გააზრებისა და შეკითხვების დასმისათვის.
შეხვედრაზე პროფესორები, საკითხავი მასალის გარდა, სტუდენტებს შესთავაზებენ მოკლე სავარჯიშოებს. ასევე თითოეული სტუდენტი მოამზადებს ოთხ პრეზენტაციას პროფესორთან შეთანხმებულ თემაზე (ეს შეიძლება იყოს მისი სადოქტორო ნაშრომის თემა ან რომელიმე სხვა თემა) და გააკეთებს ერთ პრეზენტაციას ყოველ კვირაში.
კურსის დასრულების შემდეგ დასწრების სერტიფიკატს მიიღებს ყველა მონაწილე.
ვორკშოპის ხელმძღვანელები: პროფ. ნინო ჯავახიშვილი, პროფ. ერეკლე მაღრაძე
წინასწარ წასაკითხი სავალდებულო ლიტერატურა: ტექსტი ხელმისაწვდომი გახდება
მსურველებისთვის რეგისტრაციის შემდეგ.
ფორმატი: On-line კურსი
სამუშაო ენა: ქართული
მონაწილეთა რაოდენობა: 15
თარიღები და დროები:
8.06.2020, ორშაბათი, 11:00 -14:00
I სამეცნიერო კვლევის სისტემური მეთოდების და მიდგომების მიმოხილვა, ლიტერატურის მიმოხილვა და კვლევის კითხვის დასმა.
15.06.2020, ორშაბათი, 11:00 -14:00
II კვლევის მეთოდის შერჩევა, კაუზალური დაკორელაციური დიზაინი, კონტროლირებული ექსპერიმენტები.
22.06.2020, ორშაბათი, 11:00 -14:00
III მონაცემების დამუშავება, მონაცემთა ანალიზის მიდგომები და მეთოდები.
29.06.2020, ორშაბათი, 11:00 -14:00
IV შედეგების განხილვა და ანალიზი.

რეგისტრაცია: წინასწარი რეგისტრაცია სავალდებულოა და მოქმედებს პრიორიტეტის პრინციპი. სარეგისტრაციო ვადის ბოლო დღეა 2020 წლის 3 ივნისი, 18:00. გთხოვთ, დარეგისტრირდეთ ონლაინ ანკეტის მეშვეობით: https://forms.gle/wJ7oHvMp3NQVVeJ56
ვორკშოპის ხელმძღვანელების შესახებ:
პროფესორი ნინო ჯავახიშვილი ასწავლის ილიას სახელმწიფო უნივერსიტეტში სამივე საფეხურის სტუდენტებს და ფსიქოლოგიის პროგრამას უძღვება. მან სწავლებისა და კვლევის გამოცდილება მიიღო ოქსფორდის (1996-1997), ჰეთფილდის (1999), ზაარლანდის (2002, 2009, 2011), ვასედას (2010), რატგერსის (2009), კალიფორნიის ლოს ანჟელესის (2005-2009), მაიამის (2017-2018) უნივერსიტეტებში. სამაგისტრო კურსებისა და მოხსენებებისათვის პროფესორი ჯავახიშვილი მიიწვიეს ვენის, ტუშას, ჰელსინკის, გრანადის, გლაზგოს, პარიზის დიდროს, ლიონის ლუმიერის, თესალონიკის უნივერსიტეტებში. ნინო ჯავახიშვილს გამოქვეყნებული აქვს სტატიები როგორც საერთაშორისო, ასევე ადგილობრივ გამოცემებში (312 ციტირება Scopus-ის ბაზაში). პროფესორი ჯავახიშვილი თანამშრომლობს და რეკომენდაციების აწვდის ისეთ სამთავრობო და არასამთავრობო ორგანიზაციებს, როგორებიცაა: საქართველოს გარემოს დაცვის სამინისტრო, საქართველოს განათლებისა და მეცნიერების სამინისტრო, სოციალური მომსახურების სააგენტო, World Bank, USAID, SIDA, UNIFEM, UN Women, UNFPA, EBRD და სხვ.
ასოცირებული პროფესორი ერეკლე მაღრაძე ასწავლის ილიას სახელმწიფო უნივერსიტეტში კომპიუტერული მეცნიერებების საგნებს, ასევე სან დიეგოს სახელმწიფო უნივერსიტეტის ქართულ კამპუსში კომპიუტერული მეცნიერებების სტუდენტებს და არის ქართული კამპუსის კომპიუტერული მეცნიერებების პროგრამის კოორდინატორი. ერეკლე მაღრაძე ილიას სახელმწიფო უნივერსიტეტში ახალი მოთხოვნების და ბაზრის გამოწვევების გათვალისწინებით ქმნის და ავითარებს ქართული და ინგლისურენოვანი კომპიუტერული მეცნიერებების პროგრამებს. ასევე ხელმძღვანელობს ილიაუნის გამოთვლით ცენტრს, რომელიც ერთადერთი საუნივერსიტეტო გამოთვლითი ცენტრია საქართველოში.
ერეკლე მაღრაძემ 2006 წელს მიიღო ბაკალავრის ხარისხი გამოყენებითი მათემატიკის მიმართულებით, ხოლო 2009 წელს – მაგისტრის ხარისხი საინფორმაციო ტექნოლოგიებისა და მათემატიკური მოდელირების მიმართულებით. 2008 წლიდან ჩართული იყო ევროპის ბირთვული კვლევების ორგანიზაციის (CERN), ATLAS ექსპერიმენტში. მისი კვლევა დაკავშირებული იყო განაწილებული და პარალელური გამოთვლითი სისტემების შექმნასთან და ექსპერიმენტული მონაცემების ეფექტურ შენახვასა და ანალიზთან. 2011 წელს მან სწავლა განაგრძო გიოტინგენის უნივერსიტეტის სადოქტორო პროგრამაზე (GAUSS), ასევე გახდა CERN-ის ATLAS ექსპერიმენტის კვალიფიციური წევრი გოტინგენის უნივერსიტეტის ფიზიკის II ინსტიტუტიდან. მისი სადოქტორო კვლევა დაკავშირებული იყო გამოთვლითი კლასტერული სისტემების მართვის ავტომატიზაციასთან მონაცემთა ანალიზისა და ხელოვნური ინტელექტის ტექნოლოგიების გამოყენებით. 2016 წელს წარმატებით დაიცვა სადოქტორო ნაშრომი და მიიღო დოქტორის ხარისხი ფიზიკაში, კერძოდ გამოთვლითი ფიზიკის მიმართულებით. ერეკლე მაღრაძის მოხსენებებმა გაიმარჯვა საერთაშორისო კონფერენციებსა და სიმპოზიუმებზე (NEC2013, CHEP2015). დღეს ის აქტიურადაა ჩართული მანქანური სწავლებისა და ხელოვნური ინტელექტის ტექნოლოგიების განვითარებასა და სასწავლო მასალის ქართულ ენაზე შექმნაში. ამავე მიმართულებით ჩართულია პრაქტიკულ მუშაობაში, როგორც კომპანია MaxinAI-ის ინჟინერიის მიმართულების დირექტორი. ერეკლე მაღრაძე ასევე DevOps Georgia საზოგადოების დამფუძნებელია. ამ საზოგადოების ფარგლებში ჩატარებული კონფერენციებისა და შეხვედრების ორგანიზებით ცდილობს ხელი შეუწყოს ღია კოდის პრინციპზე დაფუძნებული პროგრამული უზრუნველყოფისა და თანამედროვე პროგრამული უზრუნველყოფის არქიტექტურის დანერგვასა და განვითარებას.

შეხვედრა ბაქსვუდის საერთაშორისო სკოლის დირექტორთან – BOOSTER TALKS
2020-05-26 15:00
26 მაისს, სამშაბათს, 15:00 საათზე, BOOSTER Talks-ის სტუმარი იქნება ბაქსვუდის საერთაშორისო სკოლის დირექტორი არჩილ სუმბაძე.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

ძირითადი ფაქტები ბაქსვუდის სკოლის შესახებ და მისი ინოვაციური მიდგომები;

განათლების თანამედროვე პარადიგმა და მისი შესაბამისი ადამიანური რესურსები;

ყველაზე მოთხოვნადი კომპეტენციები დასაქმების ბაზარზე განათლების სექტორში;

პანდემიის მიერ შეცვლილი გარემო და მოთხოვნები;

რა მეთოდებით განვივითაროთ თანამედროვე კომპეტენციები?

როგორ შევქმნათ კარიერული განვითარების საფუძვლები სტუდენტური ცხოვრების დროს.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 25 მაისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 26 მაისი, 15:00 საათი
სარეგისტრაციო ფორმა

Cyber Talks – „ბრენდის შენებას რა უნდა?“
2020-05-25 19:00
Cyber Talks-ში ბრენდსა და ბრენდინგზე ვისაუბრებთ.
სტრატეგიული ბრენდინგის სააგენტო LIVE -ის დამფუძნებელი ალექსი ჩიქოვანი გასცემს პასუხს ერთ მთავარ შეკითხვაზე: „ბრენდის შენებას რა უნდა?“.
ასევე სხვა შეკითხვებზე:

რა არის თანამედროვე ბრენდი და ბრენდინგი;
ბრენდის სტრატეგიული როლი და სარგებელი თანამედროვე ბიზნესში;
სხვაობა პროდუქტებისა და სერვისის ბრენდებს შორის;
ბრენდის საკომუნიკაციო პლატფორმა რისგან შედგება და რატომ არის საჭირო.

გელოდებით ორშაბათს, 19:00 საათზე, უნილაბის Facebook-გვერდზე.

ვებინარები STEAM მასწავლებლებისთვის
2020-05-25 14:12
2016 წლის ნოემბრიდან საქართველო შეუერთდა საბუნებისმეტყველო მეცნიერებების მასწავლებელთა ევროპულ პლატფორმას – Science on Stage.
Science on Stage-ის საქართველოს ოფიციალური წარმომადგენელი საქართველოში არის ილიას სახელმწიფო უნივერსიტეტის საბუნებისმეტყველო განათლების კვლევითი ცენტრი SALiS.
დისტანციური სწავლების ხელშეწყობის მიზნით STEAM მასწავლებლებისთვის დაიგეგმა ვებინარების სერია.
დეტალური ინფორმაციის გასაცნობად დარეგისტრირდით და მონაწილეობა მიიღეთ ვებინარში:

აირჩიეთ სასურველი ვებინარი ბმულზე: www.science-on-stage.eu/our-virtual-events

გაგზავნეთ შეტყობინება ინგლისურ ენაზე ელფოსტაზე: info@science-on-stage.eu , რომელშიც მიუთითებთ არჩეული ვებინარის სახელს, თქვენს სრულ სახელს, რა საგანს ასწავლით და რომელი ქვეყნიდან ხართ.

ინფორმაციის გაგზავნის შემდეგ მიიღებთ ვებინარის ბმულს.

გათვალისწინეთ, პირველი ვებინარი დაგეგმილია 26 მაისს.
შეხვედრები გაიმართება ინგლისურ ენაზე.

ინტენსიური ონლაინსტარტაპის ბუთქემფი
2020-05-25 10:17
ინტენსიური ონლაინსტარტაპის ბუთქემფი
მოკლე აღწერა
ინტენსიური ონლაინსტარტაპის ბუთქემფი განკუთვნილია იმ სტუდენტებისთვის, რომელთაც აქვს ბიზნესიდეა და სურთ გახდნენ სტარტაპერები. ბუთქემფის ფარგლებში გამოყენებული იქნება იდეის მენეჯმენტის ბრიტანული ონლაინპლატფორმა, რომელიც სტუდენტებს იდეის განვითარებაში, მომხმარებელთა პროფილების, კონკურენტების ანალიზსა და ღირებულებების განსაზღვრაში დაეხმარება.
სტუდენტებს ასევე საშუალება ექნებათ, გაეცნონ სტარტაპის შექმნის პრინციპებს და განივითარონ ბიზნესდაგეგმის, იდეების გენერაციისა და პიჩინგის პრაქტიკული უნარ-ჩვევები.
ბენეფიტები
ბუთქემფის მონაწილენი მიიღებენ 12-თვიან ექსკლუზიურ, ულიმიტო და სრულიად უსასყიდლო წვდომას ბრიტანულ პლატფორმაზე, რაც მათ საშუალებას მისცემს განავითარონ და დაამუშავონ ბიზნესიდეები და დატესტონ ბაზარზე გასვლის სტრატეგია.
დრო
4-5 ივნისი, 11:00-13:00 საათი
სამიზნე აუდიტორია
სტუდენტები, რომლებსაც უკვე აქვთ ბიზნესიდეა ან დაინტერესებულები არიან კრეატიულ ინდუსტრიებში სამეწარმეო საქმიანობით.
ამოცანები:

შემოქმედებით ინდუსტრიებში სატარტაპების შესახებ სტუდენტების ცოდნის ამაღლება-განვითარება;

შემოქმედებით ინდუსტრიებში ბიზნესის დასაწყებად სტუდენტებისთვის საჭირო უნარების განვითარება;

პროგრამის „შემოქმედებითი ნაპერწკალი“ შესახებ ცნობადობის ამაღლება და მეწარმეობის პოპულარიზაცია.

სამუშაო ენა: ინგლისური
ტრენინგზე რეგისტრაციისთვის ეწვიეთ ბმულს: https://forms.gle/drT3RRdxWtiobhvi6
რეგისტრაციის ვადა: პირველი ივნისი, 23:59

Cyber Talks - რატომ გახდა მარტივი თამაშები ასეთი პოპულარული
2020-05-24 20:00
შემდეგ Cyber Talks-ზე თამაშების შესახებ მოგიყვებით.
პავლე ტაბატაძე და ცოტნე დევდარიანი გიამბობენ, რატომ გახდა მარტივი თამაშები ასეთი პოპულარული და როგორ გამოიმუშავებენ გეიმდეველოპერები ანაზღაურებას.
ლექციაზე განვიხილავთ შემდეგ თემებს:

თამაშების ისტორია;

თამაშების სპეციფიკა და კატეგორიები;

მომხმარებლების მოთხოვნა თამაშების მიმართ;

მარტივი თამაშების პრინციპები და მაგალითები;

რამდენიმე მარტივი თამაშის მუშაობის პრინციპების განხილვა;

მონეტიზაცია თამაშებში;

ალგორითმების მნიშვნელობა თამაშების მუშაობაში.

გელოდებით კვირას, 20:00 სთ-ზე, უნილაბის Facebook-გვერდზე.

ვებინარების სერია: „ოჯახური ძალადობის პრევენცია“
2020-05-22 18:00
22 მაისს, 18:00 საათზე, ილიას სახელმწიფო უნივერსიტეტის ფსიქიკური ჯანმრთელობის რესურსცენტრის, ადიქციის კვლევების ინსტიტუტისა და სტუდენტთა ფსიქოლოგიური კონსულტირების ცენტრის ორგანიზებით გაიმართება სერიის „COVID-19-თან დაკავშირებული ახალი ფსიქოსოციალური რეალობა და მასთან გამკლავება“ მეხუთე ვებინარი თემაზე: „ოჯახური ძალადობის პრევენცია“
COVID-19 ქმნის რისკის სიტუაციას ოჯახური ძალადობის თვალსაზრისით. ვებინარზე ვისაუბრებთ, რა შეიძლება გავაკეთოთ რისკების შესამცირებლად, ქვეყანაში რა სერვისები არსებობს ამ პრობლემასთან გასამკლავებლად; ყურადღებას გავამახვილებთ ოჯახური ძალადობის პრობლემის ფსიქიკური ჯანმრთელობის ასპექტზე.
ვებინარს გაუძღვებიან:

ლელა ცისკარიშვილი, წამების მსხვერპლთა რეაბილიტაციის ცენტრის დირექტორი;
სოფო ტაბაღუა, ფსიქიატრი/ფსიქოთერაპევტი, GCRT;
ბაია პატარაია, იურისტი, არასამთავრობო ორგანიზაცია „საფარის“ ხელმძღვანელი.

შეგიძლიათ წინასწარ მოგვაწოდოთ შეკითხვები მეილზე ispcc@iliauni.edu.ge
ან დაგვისვათ ლაივის მსვლელობისას.
დრო: 22 მაისი, 18:00 საათი
ადგილი: ილიას სახელმწიფო უნივერსიტეტის ISPCC კონსულტირების ცენტრი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

Live-ციკლი – შეხვედრები მშობლებთან: „ინტერაქციის ვიდეოანალიზი“
2020-05-22 16:00
22 მაისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ციკლის „Live-შეხვედრები მშობლებთან“ ფარგლებში გაიმართება პირველი შეხვედრა თემაზე: „ინტერაქციის ვიდეოანალიზი“.
შეხვედრას ფასილიტაციას გაუწევს ფსიქოლოგი, პროფესიული საბჭოს წევრი ნინო გოგიჩაძე.
დრო: 22 მაისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდიდან.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

შეხვედრა ილიაუნის ადმინისტრაციის ხელმძღვანელთან – BOOSTER TALKS
2020-05-22 15:00 - 16:00
22 მაისს, პარასკევს, 15:00 საათზე, BOOSTER Talks-ის სტუმარი იქნება ილიას სახელმწიფო უნივერსიტეტის ადმინისტრაციის ხელმძღვანელი ქეთევან ლაკირბაია.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

ილიაუნი – ვინ ვართ, რას და როგორ ვაკეთებთ;
მუშაობა კერძო სექტორში VS საჯარო სექტორში – ძირითადი გამოწვევები;
პანდემია და ცვლილებები საგანმანათლებლო სექტორში – ილიაუნის ქეისი;
როგორ თანამშრომლებს ეძებს ილიას სახელმწიფო უნივერსიტეტი.

შეხვედრის ბოლოს მომხსენებელი უპასუხებს შეკითხვებს.
შეხვედრაზე დასწრების მსურველებმა შეავსეთ სარეგისტრაციო ფორმა.
ბმულს გამოგიგზავნით ლექციის დაწყებამდე ერთი საათით ადრე.
დრო: 22 მაისი, პარასკევი, 15:00 საათი

Live-ციკლი: შეხვედრები მშობლებთან
2020-05-21 18:29
ილიას სახელმწიფო უნივერსიტეტის ბავშვის განვითარების ინსტიტუტი იწყებს შეხვედრების ციკლს აუტიზმის მქონე ბავშვების მშობლებისა და სხვა დაინტერესებული პირებისათვის.
შეხვედრებზე ბავშვის განვითარების ინსტიტუტის თანამშრომლები ისაუბრებენ აუტიზმთან დაკავშირებულ სხვადასხვა აქტუალურ თემაზე, მოისმენენ მშობლების მოსაზრებებსა და უპასუხებენ შეკითხვებს.
ციკლის ფარგლებში დაგეგმილი შეხვედრები
თემა: „ინტერაქციის ვიდეოანალიზი“
ფასილიტატორი: ნინო გოგიჩაძე, ფსიქოლოგი, პროფესიული საბჭოს წევრი
დრო: 22 მაისი, 16:00 საათი
ვრცლად: https://bit.ly/36ifSFX

თემა: „ფუნქციური უნარებისა და დამოუკიდებლობის ხელშეწყობა“
ფასილიტატორი: ფსიქოლოგი ნატა ძაძამია
დრო: 29 მაისი, 16:00 საათი
ვრცლად: https://bit.ly/2zrNW6u

თემა: „ბავშვთან კომუნიკაციის ამოცანა; კონტროლი, თუ თვითკონტროლი?“
ფასილიტატორი: ბავშვის განვითარების ინსტიტუტის დირექტორი ნინო ცინცაძე
დრო: 5 ივნისი, 16:00 საათი
ვრცლად: https://bit.ly/2ZwIlpY

თემა: „მშობლით გაშუალებული ინტერაქციის მნიშვნელობა“
ფასილიტატორები: ინსტიტუტის ქეის-მენეჯერები: სალომე მინდორაშვილი, ანი წურწუმია და ანი შაყულაშვილი
დრო: 12 ივნისი, 16:00 საათი
ვრცლად: https://bit.ly/2N1KRNN

თემა: „როგორ დავეხმაროთ ბავშვს მეტყველების გაგებაში“
ფასილიტატორები: ელენე ბაჩიაშვილი, არჩილ აფხაზავა, ოლიკო ქარჩავა
დრო: 19 ივნისი, 16:00 საათი
ვრცლად: https://bit.ly/2YCHFgY

შეხვედრები წარიმართება ფეისბუქის ლაივის საშუალებით ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდიდან.

LIVE-პროექტი „რესტარტი“: შეხვედრა მარიამ ლაშხსა და ავთანდილ მღებრიშვილთან
2020-05-21 13:00
საკონსულტაციო კომპანია ჯეპრადა ილიას სახელმწიფო უნივერსიტეტი წარმოგიდგენთ live-პროექტს „რესტარტი“.
მეხუთე შეხვედრის სტუმრები არიან მარიამ ლაშხი და ავთანდილ მღებრიშვილი.
სტუმრების შესახებ
მარიამ ლაშხი – საქართველოს ინოვაციებისა და ტექნოლოგიების სააგენტო – GITA, კრეატიული დირექტორი, თავმჯდომარის მოადგილე
ავთანდილ მღებრიშვილი – ფაბლაბ ილიაუნის მენეჯერი
თემა: „რესტარტიდან სტარტაპამდე“
დრო: 21 მაისი, 13:00 საათი
ადგილი: ილიაუნის სტუდენტურ საქმეთა დეპარტამენტის ფეისბუქის გვერდი
პროექტის შესახებ ვრცლად იხილეთ: https://bit.ly/2ywBku5

Cyber Talks - აია იი, თუ იია აი?
2020-05-20 19:00
Cyber Talks-ის მომდევნო ლექციაზე გაგაცნობთ საინტერესო რეკომენდაციებს, რომელებიც შეიძლება გამოგადგეთ საყვარელი საქმის მოძებნის პროცესში.
ციფრული და მედიაკომუნიკაციების სააგენტო „კლიპარტის“ კომერციული დირექტორი თამთა კალანდაძე გურული სიტყვებისა თუ ფრაზების დახმარებით გიამბობთ, როგორი შეიძლება იყოს სასურველი პროფესიისა და შესაძლებლობების ძიების პროცესი.
ლექცია აგებულია 10 გურულ სიტყვასა თუ ფრაზაზე:
1. აანცება, ხელების დაკოტავება – აჟიტირება და მთების გადატიალების სურვილი;
2. რაცხა – როგორ გვიშლის დიდი საქმეების კეთების სურვილი ხელს მნიშვნელოვანი საქმეების გაკეთებაში;
3. რეიზა – პასუხი კითხვაზე – რატომ? რატომ გინდა გააკეთო ის, რაც გინდა რომ გააკეთო, ანუ ყველაზე რთული კითხვა;
4. მაკვარანცხობა – ანტრეპრენერშიპი, სტარტაპერობა და იმ უნარ-ჩვევების ბუკეტი, რომელიც წარმატების საწინდარია;
5. ბარეღამ – ბარემ ამასაც გავაკეთებ, ანუ რაში გვჭირდება 1 საქმეზე კონცენტრაცია;
6. მარცხი ელანძეა – ეს ნაწილი შეეხება მარცხს;
7. მოკვარახჭინება – მოტივაცია და საქმეების მოგვარება;
8. ტარაბუა – პირველი წარმატების თავბრუდახვევა;
9. გუუნკლოვლობა – პირველი დიდი გაურკვევლობა, ანუ როცა გეგონა, რომ იცოდი, რასაც აკეთებდი, მაგრამ ასე არ აღმოჩნდა;
10. კუთვნილი ჯორკო – რა ხდება მაშინ, როცა მიაგნებ საყვარელ საქმეს და როგორ გვამცნობს გული და გონება ამაზე.
გელოდებით ოთხშაბათს, 20 მაისს, 19:00 საათზე ილიუნის კიბერლაბორატორია უნილაბის Facebook გვერდზე.

შეხვედრა KPMG-ს წარმომადგენლებთან ▪ BOOSTER Talks
2020-05-19 15:00
19 მაისს, სამშაბათს, 15:00 საათზე, BOOSTER Talks-ის სტუმრები იქნებიან უმსხვილესი, საერთაშორისო აუდიტორული და საფინანსო მომსახურების დიდ ოთხეულში შემავალი კომპანიის, KPMG-ს HR მენეჯერი, სალომე კიღურაძე და HR სპეციალისტი, თეკო მევლუფიშვილი.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან შეხვედრებს ონლაინრეჟიმში.
შეხვედრისას მომხსენებლები განიხილავენ შემდეგ საკითხებს:

KPMG მსოფლიოში და საქართველოში

High performance culture – რას ნიშნავს ასეთ გარემოში მუშაობა?

ზრდის შესაძლებლობები რომლებსაც გაძლევთ BIG 4;

პანდემია, ცვლილები და KPMG-ს გეგმები

ვის ეძებს კომპანია და როგორ შეგიძლიათ შეუერთდეთ KPMG-ის გუნდს?

შეხვედრის ბოლოს სტუმრები უპასუხებენ აუდიტორიის შეკითხვებს.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 18 მაისის 23:59 საათისა.
შეხვედრის ბმული გამოგეზავნებათ შეხვედრის დაწყებამდე ერთი საათით ადრე.
დრო: სამშაბათი, 19 მაისი, 15:00 საათი.
სარეგისტრაციო ფორმა.

პროექტი „ერთად თანასწორობისთვის"
2020-05-18 15:00
ილიას სახელმწიფო უნივერსიტეტი უერთდება კამპანიას „მე ვირჩევ თანასწორობას“ და ევროპის საბჭოს მხარდაჭერით ახორციელებს პროექტს “ერთად თანასწორობისთვის”, რომლის მიზანია სამოქალაქო ინტეგრაციის ხელშეწყობა და ტოლერანტული გარემოს გაძლიერება სტუდენტ ახალგაზრდებში, მულტიკულტურული საზოგადოების პატივისცემა.
პროექტის ფარგლებში 18 მაისს, 15:00 გაიმართება ონლაინ შეხვედრა-დისკუსია პრემიერ მინისტრის მრჩეველთან ადამიანთა უფლებების საკითხებში ქ-ნ ლელა აქიაშვილთან.
შეხვედრა ეძღვნება ჰომოფობიასთან, ტრანსფობიასა და ბიფობიასთან ბრძოლის საერთაშორისო დღეს.
შეხვედრა განხორციელდება პროგრამა zoom-ით.
შეხვედრის ლინკი:
https://us02web.zoom.us/j/85776103008
ღონისძიება ტარდება კამპანიის „მე ვირჩევ თანასწორობას“ მხარდაჭერით, რომელიც მიმდინარეობს ევროპის საბჭოს პროექტის „დისკრიმინაციის, სიძულვილით მოტივირებული დანაშაულისა და სიძულვილის ენის წინააღმდეგ ბრძოლა საქართველოში“ ფარგლებში.

ვებინარების სერია: „სტუდენტური ასაკი და ფსიქიკური ჯანმრთელობა“
2020-05-15 18:00
15 მაისს, 18:00 საათზე, ილიას სახელმწიფო უნივერსიტეტის ფსიქიკური ჯანმრთელობის რესურსცენტრის, ადიქციის კვლევების ინსტიტუტისა და სტუდენტთა ფსიქოლოგიური კონსულტირების ცენტრის ორგანიზებით გაიმართება სერიის „COVID-19-თან დაკავშირებული ახალი ფსიქოსოციალური რეალობა და მასთან გამკლავება“ მეოთხე ვებინარი.
ვებინარის თემა: „სტუდენტური ასაკი და ფსიქიკური ჯანმრთელობა“
ვებინარზე საუბარი შეეხება სტუდენტური ასაკის ადამიანების COVID-19-თან დაკავშირებულ გამოწვევებს. გაგიზიარებთ ილიას სახელმწიფო უნივერსიტეტში მოქმედ სტუდენტთა ფსიქოლოგიური კონსულტირების სერვისის გამოცდილებას, ასევე ვისაუბრებთ სტრესთან გამკლავების გზებზე.
ვებინარს გაუძღვებიან ნინო მახაშვილი, თეკლა ლათიბაშვილი, ანა პაპავა.
შეგიძლიათ წინასწარ მოგვაწოდოთ შეკითხვები მისამართზე: ispcc@iliauni.edu.ge
ან დაგვისვათ ლაივის მსვლელობისას.
დრო: 15 მაისი, 18:00 საათი
ადგილი: ილიას სახელმწიფო უნივერსიტეტის კონსულტირების ცენტრის ფეისბუქგვერდი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

Live-საინფორმაციო შეხვედრა: არქიტექტურის საბაკალავრო პროგრამა
2020-05-15 15:00
15 მაისს, 15:00 საათზე, ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტი ფეისბუქის ლაივის საშუალებით გამართავს საინფორმაციო შეხვედრას არქიტექტურის პროგრამის შესახებ.
მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დაფინანსების მოპოვების, დასაქმებისა და სწავლის საზღვარგარეთ გაგრძელების შესაძლებლობებზე გესაუბრებიან:

ია კუპატაძე – ილიას სახელმწიფო უნივერსიტეტის ასოცირებული პროფესორი, არქიტექტურის პროგრამის ხელმძღვანელი, მკვლევარი
ნანო ზაზანაშვილი – არქიტექტურის მკვლევარი, თბილისის მუნიციპალიტეტის ურბანული განვითარების სამსახურის, ურბანული პოლიტიკისა და დაგეგმარების განყოფილების ხელმძღვანელი;
სალომე მამრიკიშვილი – მოწვეული ლექტორი, Multivers Architecture-ის ინტერიერის დიზაინის დეპარტამენტის უფროსი;
დავით ავალიშვილი – მოწვეული ლექტორი, არქიტექტორი – Atelier Architects;
გიორგი ზაუტაშვილი – არქიტექტორი, ილიას სახელმწიფო უნივერსიტეტის ასოცირებული პროფესორი;
მარიამ მაჭავარიანი – ბიზნესის, ტექნოლოგიის და განათლების ფაკულტეტის კურიკულუმის ექსპერტი;
თამარ ტეხოვა, ნიკა ქსოვრელი – ილიას სახელმწიფო უნივერსიტეტის საბაკალავრო პროგრამის: არქიტექტურა (ძირითადი სპეციალობა) და სამაგისტრო პროგრამის: თანამედროვე არქიტექტურა და მდგრადი განვითარება კურსდამთავრებულები.

გექნებათ შესაძლებლობა, კომენტარებში დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები.
გელოდებით ყველას, ვინც დაინტერესებული ხართ არქიტექტურის მიმართულებით განათლების მიღებით 15 მაისს, 15:00 საათზე, შექმნილი ვითარებიდან გამომდინარე, ფეისბუქლაივში.
დრო: 15 მაისი, 15:00 საათი
ადგილი: ილიაუნის ბიზნესის, ტექნოლოგიისა და განათლების ფაკულტეტის ფეისბუქგვერდი

შეხვედრა ალექსანდრე ხუბულავასთან – BOOSTER Talks
2020-05-15 15:00
15 მაისს, პარასკევს, 15:00 საათზე, BOOSTER Talks-ის სტუმარი იქნება საქართველოში ყველაზე დიდი დასაქმების პლატფორმის, jobs.ge-ს დამფუძნებელი და დირექტორი ალექსანდრე ხუბულავა.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან შეხვედრებს ონლაინრეჟიმში.
შეხვედრისას მომხსენებელი განიხილავს შემდეგ საკითხებს:

როგორ შეიქმნა jobs.ge;
როგორ შეიცვალა დასაქმების სისტემა ბოლო წლების მანძილზე;
ფრილანსერობის უპირატესობები;
თვითგანვითარების ხელმისაწვდომობა და შესაძლებლობები;
პრაქტიკული რჩევები რეზიუმეს შედგენისა და გასაუბრებისთვის.

შეხვედრის ბოლოს სტუმარი უპასუხებს აუდიტორიის შეკითხვებს.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 14 მაისის 23:59 საათისა.
შეხვედრის ბმული გამოგეზავნებათ შეხვედრის დაწყებამდე ერთი საათით ადრე.
დრო: პარასკევი, 15 მაისი, 15:00 საათი.
სარეგისტრაციო ფორმა.

NASA Space Apps COVID-19 Challenge
2020-05-14 11:14
მსოფლიოში შექმნილი ვითარებიდან გამომდინარე, NASA European Space Agency (ESA)-სა და Japan Aerospace Exploration Agency (JAXA)-თან ერთად 29-31 მაისს COVID-19 პანდემიასთან დაკავშირებით გლობალურ ჰაკათონს – NASA Space Apps COVID-19 Challenge-ს ონლაინრეჟიმში გამართავს.
პროექტი Tbilisi Startup Bureau-სა და ილიას სახელმწიფო უნივერსიტეტის ორგანიზებით და საქართველოს ინოვაციებისა და ტექნოლოგიების სააგენტოს მხარდაჭერით ხორციელდება, მთავარი პარტნიორები არიან სექტორი 3 და პრომედოსი.
ვირტუალურ ჰაკათონში მონაწილეობის მისაღებად NASA იწვევს პროგრამისტებს, ენტერპრენერებს, მეცნიერებს, დიზაინერებს, ორატორებს, მშენებლებს, არტისტებსა და ტექნოლოგებს მთელი მსოფლიოდან. მონაწილეები სხვადასხვა ქვეყნიდან შექმნიან ვირტუალურ გუნდებს და დედამიწის დაკვირვების მონაცემების საფუძველზე შეიმუშავებენ COVID-19 პანდემიასთან დაკავშირებული პრობლემების (ახალი კორონა ვირუსი, მისი გავრცელება, გავლენა დედამიწაზე, ადამიანებისა და ეკონომიკური საპასუხო ქმედება ვირუსისადმი) გადაჭრის გზებს. პროექტის ფარგლებში მონაწილეებისთვის ხელმისაწვდომი იქნება NASA-ს, ESA-სა და JAXA-ს მიერ მოპოვებული სატელიტური მისიებით დედამიწის დაკვირვების მონაცემები, გარდა ამისა, ESA ჰაკათონის გამარჯვებულების შესარჩევად გამოჰყოფს დედამიწის შემსწავლელ ექსპერტებსა და ხელოვნური ინტელექტით გაძლიერებულ EuroDataCube-ს.
საქართველოში ჰაკათონი ორ ეტაპად გაიმართება – დატათონ-ბუთქემფი და გლობალური ჰაკათონი. 29 მაისს ჩატარდება ვირტუალური დატათონ-ბუთქემფი ქართველი მონაწილეებისთვის. ადგილობრივი და საერთაშორისო მომხსენებლები და მენტორები მონაწილეებს დაეხმარებიან გლობალური ჰაკათონისთვის მომზადებაში მონაცემების გამოყენების, სქრაფინგის, ვიზუალიზაციისა და სხვა საკითხების შესახებ საუბრებითა და ვორკშოპებით. მონაწილეებს საშუალება ექნებათ, წარადგინონ თავიანთი პროდუქტები და მიიღონ ფულადი და სხვა სახის ჯილდო სხვადასხვა კატეგორიაში (საუკეთესო იდეა, საუკეთესო გუნდი, საუკეთესო მოქმედება და ა. შ.).
30-31 მაისს კი მონაწილეები შეუერთდებიან გლობალურ ჰაკათონს და მუშაობას განაგრძობენ ადგილობრივ და საერთაშორისო მომხსენებლებთან.
რეგისტრაცია მონაწილეობის მისაღებად მაისის შუა რიცხვებიდან იქნება შესაძლებელი მოცემულ ბმულზე: https://www.facebook.com/events/1502816383233501/

CYBER TALKS: „რა შესაძლებლობებს გაძლევს პითონის შესწავლა“
2020-05-13 10:52
პითონი ჩვენი დროის ერთ-ერთი ყველაზე პოპულარული და მოთხოვნადი პროგრამირების ენაა. Python დეველოპერთა რიცხვიც დღითი დღე იზრდება კოდის აღქმის სიმარტივის დამსახურებით.
შემდეგ Cyber Talks-შზე უნილაბის ლექტორი და Python დეველოპერი თემურ ჩიჩუა გესაუბრებათ თემაზე „რა შესაძლებლობებს გაძლევს პითონის შესწავლა“, გაგაცნობთ ამ პროგრამულ ენას, პრაქტიკულ მაგალითებს, და სასწავლო რესურსებითაც მოგამარაგებთ.
გელოდებით ჩვენს Facebook გვერდზე, 15 მაისს, პარასკევს, 19:00 საათზე.

Live-საინფორმაციო შეხვედრა: პროექტი „ილიაუნი+“ და უნილაბის პრაქტიკული კურსები სტუდენტებისთვის
2020-05-11 19:00
11 მაისს, 19:00 საათზე, ფეისბუქლაივით გაიმართება საინფორმაციო შეხვედრა უნილაბის მოკლე პრაქტიკული კურსების შესახებ პროექტის „ილიაუნი +” ფარგლებში.
შეხვედრას გაუძღვება უნილაბის დირექტორი, ილიას სახელმწიფო უნივერსიტეტის პროფესორი სანდრო ასათიანი.
პროექტის „ილიაუნი+” ფარგლებში ილიაუნის კიბერლაბორატორია უნილაბი სტუდენტებს გაძლევთ შესაძლებლობას პრაქტიკული კურსები გაიაროთ ციფრული მარკეტინგის, wordpress დეველოპმენტის, Front-end (html, css) და UX დიზაინის საწყისებისა და Python დეველოპმენტის მიმართულებით.
განაცხადების მიღება 13 მაისს დასრულდება.
თუ გსურს მიიღო დამატებითი ინფორმაცია ონლაინკურსებისა და ილიაუნის კიბერლაბორატორიის შესახებ, გელოდებით ონლაინშეხვედრაზე.
იმ სტუდენტთა ნამუშევრების სანახავად, რომლებმაც პროექტით „ილიაუნი+“ უკვე გაიარეს მოკლე პრაქტიკული კურსები, ეწვიე უნილაბის ვებგვერდს: http://unilab.iliauni.edu.ge/projects/
კურსების შესახებ დეტალური ინფორმაციის სანახავად გადადი ბმულზე: https://bit.ly/2YMkCSD
ამასთან ონლაინშეხვედრაზე თქვენთვის საინტერესო შეკითხვებზე მიიღებთ პასუხებს.
პროექტის ფარგლებში შეგიძლიათ 13 მაისამდე დარეგისტრირდეთ და გაიაროთ შემდეგი კურსები:

Python დეველოპმენტი – https://bit.ly/2WqwSFi
Front-end (html, css) და UX დიზაინის საწყისები – https://bit.ly/3aWEnJh
wordpress დეველოპმენტი – https://bit.ly/3b34KNQ
ციფრული მარკეტინგი – https://bit.ly/2yqt6nx

ვებინარების სერია: COVID-19-თან დაკავშირებული გამოწვევები და ნარკოტიკებზე დამოკიდებულება
2020-05-08 18:00
8 მაისს, 18:00 საათზე, ილიას სახელმწიფო უნივერსიტეტის ფსიქიკური ჯანმრთელობის რესურსცენტრის, ადიქციის კვლევების ინსტიტუტისა და სტუდენტთა ფსიქოლოგიური კონსულტირების ცენტრის ორგანიზებით ვებინარების სერიის „COVID-19-თან დაკავშირებული ახალი ფსიქოსოციალური რეალობა და მასთან გამკლავება“ ფარგლებში გაიმართება მესამე ვებინარი.
ვებინარის თემა: „COVID-19-თან დაკავშირებული გამოწვევები და ნარკოტიკებზე დამოკიდებულება“
მომხსენებლები ისაუბრებენ, თუ რა გამოწვევების წინაშე აყენებს COVID-19-ის პანდემია ნარკოტიკებზე დამოკიდებულ და ნარკოტიკების მომხმარებელ ადამიანებს, რამდენად შეცვალა ამ გამოწვევებმა ადიქციის სერვისების მომსახურება, რა შეიძლება გაკეთდეს ამ გამოწვევათა საპასუხოდ.
ვებინარს გაუძღვებიან:

ჯანა ჯავახიშვილი, ილიას სახელმწიფო უნივერსიტეტის პროფესორი;
ირმა კირთაძე, ილიას სახელმწიფო უნივერსიტეტის პროფესორი;
მაკა გოგია, ზიანის შემცირების საქართველოს ქსელის პროგრამის დირექტორი;
ქეთა სიხარულიძე, ადიქციის კვლევების სამაგისტრო პროგრამის კურსდამთავრებული მაგისტრი, სამედიცინო ცენტრი ურანტის ჩანაცვლებითი თერაპიის განყოფილების უფროსი.

შეგიძლიათ წინასწარ მოგვაწოდოთ შეკითხვები მისამართზე: ispcc@iliauni.edu.ge
ან დაგვისვათ ლაივის მსვლელობისას.
დრო: 8 მაისი, 18:00 საათი
ადგილი: ილიას სახელმწიფო უნივერსიტეტის კონსულტირების ცენტრის ფეისბუქგვერდი
სერიის შესახებ ვრცელი ინფორმაცია ხელმისაწვდომია ბმულზე: https://bit.ly/2VdUiyA

CYBER TALKS: წიქარა“, „ხუთკუნჭულა“ და სხვა ზღაპრები Software Development-ის შესახებ
2020-05-08 17:12
„წიქარა“ და „ხუთკუნჭულა“ საკმაოდ ცნობილი ქართული ზღაპრებია, რომლებიც ყველამ ვიცით ბავშვობიდან. თუმცა ალბათ არასდროს შეგვიხედავს მათთვის software development ინდუსტრიის გადმოსახედიდან.
შემდეგ Cyber Talks-ზე Android დეველოპერი, სპიკერი და დეველოპმენტკომუნის აქტიური წევრი, GDG Tbilisi თანაორგანიზატორი და პირველი ქართული ტექნოლოგიური პოდკასტის(debugger podcast) მასპინძელი ტატო კუტალია გეტყვით, რა აკავშირებთ ქართული ზღაპრის გმირებს software development-თან და ზღაპრის მაგალითებზე განვიხილავთ, რა არის დღეს ამ ინდუსტრიაში ყველაზე მოთხოვნადი და რას უნდა ველოდოთ.
გელოდებით ოთხშაბათს, 20:00 საათზე, ჩვენს Facebook გვერდზე.

CYBER TALKS: გაციფრულდი ან მოკვდი, ანუ ვიბარებთ თმას Online. მართლა.
2020-05-08 16:49
Cyber Talks-ის შემდეგი სტუმარია მარკეტერი და „ლეწეს“ თანადამფუძნებელი ნიკა ჟღერია.
თ(ე)მით: გაციფრულდი ან მოკვდი, ანუ ვიბარებთ თმას Online. მართლა.
საუბარი ძირითადად შეეხება თმის ჩაბარების სერვისის გაციფრულების პროცესს, ანუ როგორ გადავბარგდით განათების ბოძებიდან და სადარბაზოებიდან ინტერნეტში, როგორ დააჩქარა ეს პროცესი კორონავირუსმა და ახლო მომავალში კიდევ რაიმე ისეთის გაკეთებას ხომ არ ვაპირებთ, რასაც განსაკუთრებული უნარი სჭირდება.
გარდა ამისა, ნიკა ორი…ასეული სიტყვით მოგვიყვება თავის საყვარელ ფეილისტორიაზეც, იმაზე, როგორ არ გამოვიდა მისგან ქართული ენგერმენეჯმენტის მთავარი ფასილიტატორი და რატომ აღარ არსებობს „ლეწე“…ჯერჯერობით.
კვირას, 17:00 საათზე, გელოდებით ჩვენს Facebook-გვერდზე.

გაციფრულდი ან მოკვდი, ანუ ვიბარებთ თმას Online. მართლა
2020-05-08 16:49

"გაციფრულდი ან მოკვდი
2020-05-08 16:49
Cyber Talks-ის შემდეგი სტუმარია მარკეტერი და „ლეწეს“ თანადამფუძნებელი ნიკა ჟღერია.
თ(ე)მით: გაციფრულდი ან მოკვდი, ანუ ვიბარებთ თმას Online. მართლა.
საუბარი ძირითადად შეეხება თმის ჩაბარების სერვისის გაციფრულების პროცესს, ანუ როგორ გადავბარგდით განათების ბოძებიდან და სადარბაზოებიდან ინტერნეტში, როგორ დააჩქარა ეს პროცესი კორონავირუსმა და ახლო მომავალში კიდევ რაიმე ისეთის გაკეთებას ხომ არ ვაპირებთ, რასაც განსაკუთრებული უნარი სჭირდება.
გარდა ამისა, ნიკა ორი…ასეული სიტყვით მოგვიყვება თავის საყვარელ ფეილისტორიაზეც, იმაზე, როგორ არ გამოვიდა მისგან ქართული ენგერმენეჯმენტის მთავარი ფასილიტატორი და რატომ აღარ არსებობს „ლეწე“…ჯერჯერობით.
კვირას, 17:00 საათზე, გელოდებით ჩვენს Facebook-გვერდზე.
ვიდეოს ლინკი:
„წიქარა“, „ხუთკუნჭულა“ და სხვა ზღაპრები Software Development-ის შესახებ
„წიქარა“ და „ხუთკუნჭულა“ საკმაოდ ცნობილი ქართული ზღაპრებია, რომლებიც ყველამ ვიცით ბავშვობიდან. თუმცა ალბათ არასდროს შეგვიხედავს მათთვის software development ინდუსტრიის გადმოსახედიდან.
შემდეგ Cyber Talks-ზე Android დეველოპერი, სპიკერი და დეველოპმენტკომუნის აქტიური წევრი, GDG Tbilisi თანაორგანიზატორი და პირველი ქართული ტექნოლოგიური პოდკასტის(debugger podcast) მასპინძელი ტატო კუტალია გეტყვით, რა აკავშირებთ ქართული ზღაპრის გმირებს software development-თან და ზღაპრის მაგალითებზე განვიხილავთ, რა არის დღეს ამ ინდუსტრიაში ყველაზე მოთხოვნადი და რას უნდა ველოდოთ.
გელოდებით ოთხშაბათს, 20:00 საათზე, ჩვენს Facebook გვერდზე.

CYBER TALKS: მომავლის ნარატივი
2020-05-07 19:00
ჩვენი კიბერსაუბრების შემდეგი თემაა „მომავლის ნარატივი“.
ამბის თხრობა რომ დასაბამიდან არსებობს და აქტუალობას არასოდეს კარგავს, ამაზე ალბათ ყველანი ვთანხმდებით. მისი ერთ-ერთი გამორჩეულობა იმაშიც მდგომარეობს, რომ საუკუნეებთან ერთად იცვლიდა ფორმებს, მაგრამ ეს ფორმები ერთმანეთს კი არ ანაცვლებდა, არამედ თანაარსებობას იწყებდა. ასე მოაგროვა სამყარომ ამბის თხრობის/სთორითელინგის უამრავი, როგორც წერილობითი, ისე ვიზუალური, ფორმა და ალბათ ყველას გვიფიქრია, როგორი შეიძლება იყოს მომავლის ნარატივი.
ტექნოლოგიების აფეთქებამ თანამედროვე სთორითელერებზეც იმოქმედა და ჩვენი წერის უნარები უფრო ინტერაქციულ მეთოდში გადაიტანა. ხოლო როდესაც ინტერაქციულ წერაზე ვსაუბრობთ, უპირველეს ყოვლისა, ჩეთბოტები გვახსენდება, რადგან ეს ციფრული პერსონაჟები საკუთარ თავში სრულად აერთიანებენ ამბავს, პერსონალურობას, ფუნქციონალურ საუბარს, მხატვრულობას და, რაც ყველაზე მთავარია, ტექნოლოგიურ მიღწევებს.
პროგრამისტებისა და სთორითელერების გაერთიანებამ შექმნა ნარატივდიზაინერის ცინცხალი პროფესია, რომელიც დღითიდღე სულ უფრო მოთხოვნადი ხდება როგორც ბიზნესინდუსტრიაში, ისე ტექნოლოგიებისა და არტის სინთეზით დაინტერესებულ ადამიანთა საზოგადოებაში.
მომავლის ნარატივით მარიამ გოჩიაშვილი და თამთა პაპუკაშვილი შემოგვიერთდებიან ხუთშაბათს, 19:00 საათზე.

დრო: 7 მაისი, 19:00 საათი
ადგილი: უნილაბის ფეისბუქგვერდი
